Jón Kjartan Ágústsson , skipulagsfræðingur hefur verið ráðinn tímabundið sem Svæðisskipulagsstjóri höfuðborgarsvæðisins og mun leysa af Hrafnkell Á Proppé meðan hann veitir forstöðu verkefnastofu Borgarlínu . Jón Kjartan lauk meistaragráðu í skipulagsfræðum frá University College London , UCL the Bartlett School of Planning , með sérhæfingu í sjálfbæru borgarskipulagi árið 2012 . Hann hefur einnig lokið BA námi í mannfræði frá Háskóla Íslands . Eftir nám starfaði hann sjálfstætt þar til hann hóf störf hjá Samtökum sveitarfélaga á höfuðborgarsvæðinu árið 2013 sem aðstoðarmaður svæðisskipulagsstjóra við gerð nýs svæðisskipulags höfuðborgarsvæðisins . Árið 2014 hóf hann störf sem verkefnastjóri hjá skipulagsfulltrúa Reykjavíkur . Þar hefur hann komið að gerð ýmissa verkefna , þ.á.m . Hverfisskipulagi Reykjavíkur , breytinga á Aðalskipulagi Reykjavíkur og verkefnastjórnun hinna ýmsu ramma - og deiliskipulagsverkefna . Við bjóðum Jón Kjartan hjartanlega velkomin til SSH en hann mun hefja störf í upphafi árs 2020 .